Filmistudio Projektio

**Filmistudio Projektio** oli Suomen ensimmäinen elokuvakerho, joka toimi vuosina 1934–1936 Helsingissä.

Kerhon perustamisen ajatus tuli Nils-Gustav Hahlilta ja Alvar Aallolta, jotka olivat tutustuneet vastaavanlaisiin kerhoihin Pariisissa ja Lontoossa. Kerho toimi elokuvateatteri Joukolassa Helsingin Kapteeninkatu 26:ssa (nyk. KOM-teatteri) ja esitti jäsenilleen muun muassa René Clairin, Sergei Eisensteinin ja Luis Buñuelin elokuvia. Kerhon jäsenin kuuluivat muiden muassa Nyrki Tapiovaara, Valentin Vaala ja Teuvo Tulio.

Projektion käytännön toiminnasta vastannut Hans Kutter muisteli 1950-luvun puolivälissä, miten kerhon ensimmäiseen näytökseen unohdettiin hankkia lupa elokuvien esittämiseen, mistä seurasi kutsu raastupaan. Siellä jo kansainvälistä kuuluisuutta saavuttanut Alvar Aalto aloitti vuolaan ja rönsyilevän puolustuspuheensa elokuvataiteen merkityksestä, joka kuitenkin keskeytettiin noin viidentoista minuutin jälkeen ja syyte raukesi.

Kerhon ensimmäiseen hallitukseen kuuluivat Kutterin mukaan professori Gunnar Castrén, arkkitehti Aili-Salli Ahde, insinööri Eero Erkko, taiteilija Atte Laitila, professori Väinö Lassila sekä Nils-Gustav Hahl.

Kerho hankki elokuvansa lähinnä lainaamalla niitä toisilta pohjoismaisilta elokuvakerhoilta. Tärkeimpiä yhteistyökumppaneita olivat Tukholman, Lundin, Uppsalan ja Malmön elokuvakerhot Ruotsissa. Lisäksi Projektio sai esitettäväkseen venäläisiä elokuvia Neuvostoliiton suurlähetystöstä, ja Saksan lähetystön kautta muun muassa Leni Riefenstahlin puoluekokousdokumentin *[[Tahdon riemuvoitto]]*.

Kerhoa epäiltiin vasemmistolaisesta toiminnasta ja se joutui Etsivän keskuspoliisin tarkkailuun. Elokuvakerho joutui lopettamaan toimintansa jo 1936, kun se ei saanut tullilaitokselta tullipalautuksia ruotsalaisilta elokuvakerhoilta lainaamistaan elokuvista.

## Luettelo Projektion näytöksistä 1934–1936

#### Avajais- ja esittelynäytös (marras–joulukuu 1934)
* Fernand Léger ja Dudley Murphy: *Ballet mécanique* (Ranska, 1924)
* László Moholy-Nagy: *Ein Lichtspiel: Schwarz Weiss Grau* (Saksa, 1930)
* René Clair: *Entr’acte* (Ranska, 1924)

#### 7.3.1935
* László Moholy-Nagy: *Ein Lichtspiel: Schwarz Weiss Grau* (1930)
* René Clair: *A nous la liberté* (Ranska, 1931)

#### 21.3.1935
* Ivan Ivanov-Vano: *Tšornoje i beloje* (Neuvostoliitto, 1932; animaatio)
* Dudley Murphy: *Emperor Jones* (Yhdysvallat, 1933)

#### 22.3.1935
* Avajaisnäytöksen uusinta

#### 5.4.1935
* Josef von Sternberg: *[[Sininen enkeli (elokuva)|Sininen enkeli]]* (Saksa, 1930) (kaksi lisänäytöstä)

#### 10.4.1935
* Alexis Granowsky: *Das Lied von Leben* (Saksa, 1931)

#### 23.4.1935
* Vasiljev-veljekset: *[[Tšapajev]]* (Neuvostoliitto, 1934)

#### 10.5.1935
* René Clair: *La Tour* (Ranska, 1928)
* Jean Grémillon: *Gardiens de phare* (Ranska, 1929)

#### 14.5.1935
* Marcel Pagnol: *Marseille* (trilogia tai osa elokuvista)
* Heinrich Hauser: *Windjammer und Janmaaten. Die letzten Segelschiffe* (dokumenttielokuva, Saksa, 1930)

#### 20.5.1935
* Tuntematon: *Episod vid fönstret*
* Aleksandr Ptuško: *[[Uusi Gulliver]]* (Neuvostoliitto, 1935; pitkä nukkeanimaatio)

#### 7.10.1935
* Muistiinmerkitsemättä

#### 25.10.1935
* Viktor Turin: *[[Turksib]]* (Neuvostoliitto, 1929)

#### 2.11.1935
* Luis Buñuel ja Salvador Dalí: *[[Andalusialainen koira]]* (Ranska, 1929)
* Gustav Ucicky: *Mensch ohne Namen* (Saksa, 1932)

#### 15.11.1935
* Jean Tédesco: *Magie du fer blanc* (Ranska, 1935)
* Sol Lesser: *Thunder Over Mexico* (Meksiko–Yhdysvallat, 1934)

#### 28.11.1935
* Jean Cocteau: *[[Runoilijan veri]]* (Ranska, 1930)
* Stig Almquist: *Gamla Stan* (Ruotsi, 1931)
* Gösta Hellström: *Tango* (Ruotsi, 1932)

#### 5.12.1935
* René Clair: *[[Miljoona (elokuva)|Miljoona]]* (Ranska, 1932)

#### 17.12.1935
* G. W. Pabst: *[[Toveruus]]* (Saksa, 1931)

#### 30.12.1935
* George Pal: *Philips Cavalcade* (Alankomaat, 1934; animaatio)
* Joris Ivens: *Uusi maa* (Alankomaat, 1933)

#### 25.2.1936
* Frank Borzage: *No Greater Glory* (Yhdysvallat, 1934)

#### 5.3.1936
* Leni Riefenstahl: *[[Tahdon riemuvoitto]]* (Saksa, 1935)
* René Clair: *[[Italialainen olkihattu]]* (Ranska, 1928)

#### 13.3.1936
* Leontine Sagan: *Murrosiässä* (Saksa, 1931)

#### 2.4.1936
* Juli Raizman: *Katorga* (Neuvostoliitto, 1928)

#### 7.4.1936
Bio Rexissä järjestettiin erikoisnäytös pohjoismaisille vieraille. Projektion vieraana oli 57 hengen delegaatio Lundin, Kööpenhaminan, Göteborgin ja Helsingborgin elokuvakerhoista, mukana Gösta Werner matkalla Neuvostoliittoon. Kello 18 järjestettiin illallinen sadalle hengelle La Rotondessa, paikalla ainakin puheenjohtaja Alvar Aalto.
* Heikki Aho ja Björn Soldan: lyhyt teollisuuselokuva
* Risto Orko: *VMV 6* (Suomi, 1936)

#### 29.4.1936
* Lupu Pick: *Sylvester: Tragödie einer Nacht* (Saksa, 1923)

#### 8.5.1936
* Charlie Chaplin: *[[Kaupungin valot (elokuva)|Kaupungin valot]]* (Yhdysvallat, 1931)

#### 15.5.1936
* Erich Waschneck: *Die unmögliche Liebe* (Saksa, 1932; Asta Nielsen pääosassa)

#### 28.5.1936
* Knut Martin: *Minns du* (Ruotsi, 1935)
* Heikki Aho ja Björn Soldan: *[[Meren houkutus]]* (myös *Suomi kutsuu*, Suomi, 1932)

## Lähteet

## Aiheesta muualla
* Ville Suhonen : Filmistudio Projektio ja Alvar Aalto
* Olavi Paavolainen : Harvinaisia filmejä Helsingissä, Helsingin Sanomat, 11.12.1934, nro 334, s. 9, Kansalliskirjaston digitaaliset aineistot